  Майя Бывальцева «Без срока давности» ӵектос (12+) Буре ваён но данъян арлэн устоез тодосъя ӵектосэз луиз но «Победа» йӧскалык премиез басьтӥз. Со сярысь Удмуртиысь печатья но калыке ивортодэт вӧлмытонъя агентство ивортӥз. «Без срока давности» - со огшоры адӟытон гинэ ӧвӧл, со ас кунзылэн историез понна сюлмаськись тодосчиослэн но историкъёслэн, ветеранъёслэн но дышетскисьёслэн тодосъя но творчествоя бадӟым ужзы. Пусйыны кулэ, «Победа» премия 1941-1945 аръёсы Быдӟым Атыкай ожысь ужъюгдуръёс но пыриськисьёс сярысь тодонэз утён ӧрын азинсконъёс понна сётӥське Игорь Комаров, Росси азьмуртлэн Приволжск федерал округъя ужоскето муртэзӴектос улсын сочинениосъя вожвылъяськон азьланьтӥське, отчы Россиысь но Белоруссиысь 5-11 классъёсын дышетскисьёс пыриськыны быгато. Улосвыл люкетэз 2021-тӥ арысь 16-тӥ южтолэзёзь мыноз. Федерал люкетаз Россиысь котькуд улосвыллэсь тужгес трос баллъёс люкам куинь ужъёсты быръёзы. Вань сочинениосты вожвылъяськонлэн нимлыко  поттозы Вожвылъяськонэ пыриськон понна Россилэн но Россиысь МИД-лэн нимысьтыз дышетонъя ёзэтъёсаз дышетскись белорус кунмуртъёслы ужъёссэс но кулэ ужкагазъёсты memory45@mpgu.su электрон почтая 1-тӥ южтолэзёзь келяны кулэ. Гожтэтлэн темаяз пусъёно: «Конкурс. Страна проживания участника». Тодэ вайытом, 8-тӥ тулыспалэ Россиысь 60-лэсь трос улосвылъёсын архивъёсысь ужкагазъёсын «Без срока давности» адӟытон усьтӥськиз. Удмуртиын со Кузебай Герд нимо йӧскалык лыдӟетъюртын ужа. Адӟытонэз учкыны 1 сюрс 500-лэсь трос адями ветлӥз ни. Адӟытон Быдӟым Атыкай ож аръёсы фронт мышкын улӥсьёслэн курадӟонзы, кужмысь басьтэм интывылъёсын киултӥсьёслэн но соослы юрттӥсьёслэн йыружъёссы сярысь вера. Архивысь ужкагазъёс Росси азьмуртлэн косэмезъя быдэсъяськись «Без срока давности» федерал ӵектос улсын шарае поттэмын.  Тегъёс: Мерлык Ижкар Удмуртия история БыдӟымАтыкайож адӟытон архив Буреваённоданъянар Вормонлы75  